31984R1763
L 166/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1763/84 НА СЪВЕТА
от 19 юни 1984 година
относно сключването на споразумение под формата на размяна на писма между Европейската икономическа общност и Барбадос, Белиз, Народна република Конго, Фиджи, Кооперативна република Гвиана, Ямайка, Република Кения, Демократична република Мадагаскар, Република Малави, остров Мавриций, Република Уганда, Република Суринам, Кралство Свазиленд, Обединена република Танзания, Тринидад и Тобаго, Република Зимбабве и Сейнт Кристофър и Нейвис за присъединяването на последната страна към Протокол № 7 относно захарта АКТБ, приложен към Втората конвенция АКТБ-ЕИО
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че декларация № 2 от приложението към Протокол № 7 относно захарта АКТБ, приложено към Втората конвенция АКТБ-ЕИО (1), предвижда, че Сейнт Кристофър и Нейвис се ползва със същото третиране, както предвиденото в посочения протокол, за количество от 14 800 т;
като има предвид, че Сейнт Кристофър и Нейвис постигна независимост на 19 септември 1983 г. и подаде молба за присъединяване към Втората конвенция АКТБ-ЕИО, а също така и към Протокол № 7;
като има предвид, че изпълнението на Протокол № 7 се осигурява в рамките на управлението на общата организация на пазара на захар;
като има предвид, че следва да се одобри споразумението под формата на размяна на писма между Европейската икономическа общност, държавите, посочени в Протокол № 7, и Сейнт Кристофър и Нейвис за присъединяването на последната страна към Протокол № 7,
ПРИЕ НАСТОЯЩИЯ РЕГЛАМЕНТ:
Член 1
Споразумението под формата на размяна на писма между Европейската икономическа общност и Барбадос, Белиз, Народна република Конго, Фиджи, Кооперативна република Гвиана, Ямайка, Република Кения, Демократична република Мадагаскар, Република Малави, остров Мавриций, Република Уганда, Република Суринам, Кралство Свазиленд, Обединена република Танзания, Тринидад и Тобаго, Република Зимбабве и Сейнт Кристофър и Нейвис за присъединяването на последната страна към Протокол № 7 относно захарта АКТБ, приложен към Втората конвенция АКТБ-ЕИО, се одобрява от името на Общността.
Текстовете на споразумението са приложени към настоящия регламент.
Член 2
Председателят на Съвета е упълномощен да посочи лицето, което ще подпише споразумението, с което се обвързва Общността.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 19 юни 1984 година.